MODIFICACIÓN DAS BASES REGULADORAS DO PROGRAMA PROVINCIAL DE INFRAESTRUTURAS E DOTACIÓNS SINGULARES PARA A EXECUCIÓN DA AXENDA 2030 (PON2030)
ADMINISTRACIÓN LOCAL — Provincial — Deputación Provincial (Subvencións e axudas, 03/10/2023)

O Pleno da Corporación Provincial na súa sesión ordinaria do día 29 de setembro de 2023 adoptou, entre outros, o seguinte acordo, que na súa parte dispositiva di: Primeiro. O Pleno da Corporación Provincial, na súa sesión extraordinaria do día 6 de marzo de 2023, aprobou as Bases reguladoras e convocatoria do Programa provincial de infraestruturas e dotacións singulares para a execución da Axenda 2030 – Programa PON2030, publicadas no Boletín Oficial da Provincia de Pontevedra (BOPPO) núm.46, do 7 de marzo de 2023, co obxecto de regular a concesión, a execución e a xustificación das subvencións que se concedan con cargo a elas. Segundo. Na base vixésima, relativa á compatibilidade, indícase o seguinte: “As subvencións que se concedan no marco destas bases admiten a compatibilidade con outras axudas públicas ou achegas de particulares para a mesma finalidade, tanto as outorgadas por esta Deputación coma por outras administracións públicas, incluídos os fondos comunitarios, sempre que o importe destas, illadamente ou en concorrencia con outras subvencións, non supere o custo da actividade subvencionada. Para estes efectos, e en conformidade co disposto no artigo 14.1. d) da LXS e no artigo 33 do RLGS, unha das obrigas do beneficiario é comunicarlle á Deputación a obtención doutras subvencións ou axudas que financien as finalidades subvencionadas. No caso de que se obteña financiamento adicional da Unión Europea, este considerarase que reverte no 100% da achega municipal. De seguir existindo exceso de financiamento destinarase a minoración da achega da Deputación. No caso de obterse subvencións doutras administracións, reduciranse proporcionalmente as achegas do Concello e da Deputación.” Terceiro. Na base quinta, relativa ao financiamento e contía das subvencións, estipúlanse as achegas mínimas dos respectivos concellos segundo a súa poboación e a tipoloxía dos correspondentes proxectos, estando todos os concellos obrigados a realizar unha achega económica mínima que oscila entre un 10% e un 35% do orzamento do investimento. Ante ese esforzo económico que deben realizar os concellos considérase que, segundo a citada base vixésima, se prexudican a aqueles concellos que reciban financiamento externo das administracións autonómicas ou estatal fronte aos que a reciban da Unión Europea, xa que nos primeiros casos se reducirán proporcionalmente as achegas do Concello e da Deputación, e nos segundos a axuda exterior reverte no 100% da achega municipal. Para elo, co propósito de favorecer economicamente aos concellos, independentemente da procedencia da axuda, proponse unha modificación parcial das bases do Programa PON2030, cunha nova redacción da base vixésima. Cuarto. Na data 14/09/2023 a xefa do Servizo de Cooperación emite informe favorable e o 19/09/2023 a Intervención provincial emite informe de fiscalización favorable. Quinto. Na data 22/09/2023 someteuse, así mesmo, ao ditame da Comisión Informativa de Cooperación Local, Transfronteiriza e de Coordinación das Emerxencias Provinciais. Primeiro. Para permitirlles aos concellos a transformación necesaria para afrontar os tempos que veñen avanzando no cumprimento dos obxectivos da Axenda 2030, tendo en conta a singular forma histórica de ocupar o territorio da poboación da provincia e sendo por iso un alicerce básico a necesaria cohesión territorial, confeccionáronse as Bases reguladoras do Programa PON2030. Ao mesmo tempo, estas bases, dada a súa natureza de ferramenta de asistencia e cooperación económica coas entidades locais da provincia, teñen o carácter de normativa propia que se lles atribúe aos plans de cooperación, en virtude da disposición adicional oitava da Lei 38/2003, de 17 de novembro, Xeral de Subvencións (LXS). O programa deseñouse para dar cumprimento a dúas finalidades complementarias entre si: Segundo. Co obxectivo de demostrar aínda unha maior cooperación económica cos concellos por parte da Deputación, e para favorecer ás distintas arcas municipais a obtención doutras axudas relativas aos investimentos do Programa PON2030, non discriminando se a axuda é da Unión Europea ou doutras administracións, ou se se reducen proporcionalmente as achegas do Concello e da Deputación, ou se reverte no 100% da achega municipal, procede a modificación da redacción da base vixésima. Terceiro. Dos antecedentes expostos, considérase acreditado o respecto aos principios establecidos no artigo 129.1 da Lei 39/2015, de 1 de outubro, do Procedemento Administrativo Común das Administracións Públicas, en canto ao exercicio da súa potestade regulamentaria conforme aos principios de necesidade, eficacia, proporcionalidade, seguridade xurídica, transparencia e eficiencia. A modificación supón unha medida eficaz e proporcional para afrontar con maior eficacia o cumprimento dos retos do Programa por parte dos concellos, sendo posible a súa integración de forma coherente no marco das bases inicialmente aprobadas e cumpre coa transparencia debida ao ter que publicarse a súa aprobación no BOPPO. Cuarto. Para a modificación das bases, de conformidade co disposto na base Segunda do Programa PON2030, en virtude da disposición adicional oitava da LXS, rexerá o establecido nas súas propias bases, sendo de aplicación supletoria o establecido na LXS, é dicir, que en virtude do disposto na base Terceira será o Pleno o órgano competente para a súa aprobación, seguindo o mesmo criterio xurídico que para a súa aprobación inicial, debendo realizarse unha tramitación semellante en relación á necesidade de cumprimento de todos os requisitos de informes, procedemento administrativo e publicidade. Á vista dos antecedentes e das consideracións xurídicas expostas, proponse a modificación da base vixésima das Bases reguladoras e convocatoria do Programa provincial de infraestruturas e dotacións singulares para a execución da Axenda 2030 – Programa PON2030, de maneira que quede redactada co seguinte teor literal: “As subvencións que se concedan no marco destas bases admiten a compatibilidade con outras axudas públicas ou achegas de particulares para a mesma finalidade, tanto as outorgadas por esta Deputación coma por outras administracións públicas, incluídos os fondos comunitarios, sempre que o importe destas, illadamente ou en concorrencia con outras subvencións, non supere o custo da actividade subvencionada. Para estes efectos, e en conformidade co disposto no artigo 14.1. d) da LXS e no artigo 33 do RLGS, unha das obrigas do beneficiario é comunicarlle á Deputación a obtención doutras subvencións ou axudas que financien as finalidades subvencionadas. No caso de que se obteña financiamento adicional, este considerarase que reverte no 100% da achega municipal. De seguir existindo exceso de financiamento destinarase á minoración da achega da Deputación.” De acordo cos antecedentes e as consideracións xurídicas, xunto á conclusión, e vistos os informes da xefa do Servizo de Cooperación de 14/09/2023 (CSV: UOOIFB6TLCACIZT0), da Intervención de 19/09/2023 (CSV: 19FN3SS2LM96VGK5) e o ditame da Comisión Informativa de Cooperación Local, Transfronteiriza e de Coordinación das Emerxencias Provinciais de data 22/09/2023 (CSV: DY5TK8DK2JVX0FHQ), o Pleno acorda por maioría, cos votos a favor do PP e do PSdeG-PSOE e cos votos en contra do BNG: “As subvencións que se concedan no marco destas bases admiten a compatibilidade con outras axudas públicas ou achegas de particulares para a mesma finalidade, tanto as outorgadas por esta Deputación coma por outras administracións públicas, incluídos os fondos comunitarios, sempre que o importe destas, illadamente ou en concorrencia con outras subvencións, non supere o custo da actividade subvencionada. Para estes efectos, e en conformidade co disposto no artigo 14.1. d) da LXS e no artigo 33 do RLGS, unha das obrigas do beneficiario é comunicarlle á Deputación a obtención doutras subvencións ou axudas que financien as finalidades subvencionadas. No caso de que se obteña financiamento adicional, este considerarase que reverte no 100% da achega municipal. De seguir existindo exceso de financiamento destinarase á minoración da achega da Deputación.” Ordenar a publicación deste acordo no BOPPO e na sede electrónica da Deputación de Pontevedra. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 29 de setembro de 2023 O Secretario (Asinado dixitalmente na data que figura á marxe) Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.